《和徐子融见寄》
宋代·陈文蔚

学问分明有本根，一编鲁论幸今存。
奈何至理难穷究，愿与良朋细讨论。
欲探圣传千古秘，莫令心鉴一毫昏。
吾侪总在生成内，要识无私造化恩。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。